สวัสดีค่ะคือมีฟันคุดซี่4ต้องถอนจัดฟันคะคือยากทราบว่าต้องถอนต้องถอดทีเดียวเลยดีไหมคะหนูเอ็กซ์เซอเรย์ฟันจากคลินิกมาแล้วคะช่วยแนะนำหน่อยคะ
สวัสดีค่ะ หลังการผ่าฟันคุด มักจะทำให้เกิดอาการปวด บวมไปประมาณ 1-2 วัน หรืออาจนานกว่านั้น และการดูแลรักษา คือ- ภายใน 12 ชั่วโมงหลังผ่า ไม่ควรบ้วนน้ำลาย และไม่ควรบ้วนปากด้วยน้ำ หลังจากนั้นสามารถที่จะบ้วนปากได้ แต่ไม่ควรใช้แปรงฟันไปแปรงบริเวณที่ผ่าตัด- สำหรับอาหาร ก็ต้องเลือกทานอาหารอ่อนๆ ที่ไม่ต้องเคี้ยวในช่วง 3 วันแรก อาหารต้องไม่ร้อน ไม่รสจัด เช่น โจ๊ก ไข่ตุ๋น ไข่ลวก น้ำแกงจืด โยเกิร์ต ข้าวโอ๊ตต้ม รวมถึงเครื่องดื่มต่างๆ เช่น นมวัว นมถั่ว เครื่องดื่มธัญพืชต่างๆ น้ำผัก น้ำผลไม้ เป็นต้น และควรดื่มกับแก้ว ไม่ควรใช้หลอดดูด รวมถึงงดการสูบบุหรี่และดื่มแอลกอฮอล์- หลังจากครบ 3 วันแล้ว ก็สามารถทานอาหารที่เคี้ยวได้ และควรใช้ข้างที่ไม่ได้ผ่าเคี้ยวอาหารไปก่อน และยังไม่ควรทานอาหารแข็งๆ ที่ต้องบดเคี้ยวมาก เช่น ขนมกรุบกรอบต่างๆ แครกเกอร์ คุ้กกี้ เนื้อสัตว์ทอดต่างๆ ข้าวเหนียว ผักสด ผลไม้ที่แข็ง เช่น ฝรั่ง มะม่วงดิบ เป็นต้น- ประมาณ 1 สัปดาห์หลังผ่าตัด ก็ควรไปพบแพทย์ตามนัดเพื่อดูแผลและตัดไหมค่ะดังนั้น หากมีฟันคุดรวม 4 ซี่ ก็ไม่แนะนำให้ผ่าพร้อมกันทั้ง 4 ซี่ ควรผ่าครั้งละ 2 ซี่ในข้างเดียวกัน เพราะหากผ่าพร้อมกันทั้งหมด จะทำให้ไม่เหลือฟันอีกข้างไว้สำหรับบดเคี้ยวอาหาร และย่อมจะทำให้เกิดอาการเจ็บ ปวดมากได้ค่ะ